આજકાલ દુંદાળા દેવ ગણેશ ઘરે ઘરે પધાર્યા છે. આદિ કાળથી ગણપતિની પૂજા કોઈપણ શુભ કાર્યના આરંભે થતી આવી છે. પણ આજે જે ગણેશોત્સવ ઉજવાય છે તેનો શ્રેય લોકમાન્ય તિલકને ફાળે જાય છે. જનજાગૃતિ અને લોકોની એકતાના ભાગરૂપે પૂનાથી શરૂ થયેલ ગણેશોત્સવ આજે લગભગ ભારતભરમાં અને વિદેશોમાં પણ ફેલાઈ ચૂક્યો છે. દર્શન અને સંનિધિનું સુખ આપવા ભગવાન સામે ચાલી ભક્તને ઘરે પધારતા હોય તેવું માત્ર ગણેશજી માટે જ કહી શકાય. હજી આજે પણ સુરત અને વડોદરામાં વરસો સુધી માણેલ વિવિધ સ્વરૂપો અને આસપાસના ડેકોરેશન વાળા ગણેશજી યાદ આવે છે અને મસ્તક ભક્તિભાવથી ઝૂકી જાય છે. તાપીના કિનારે ડક્કાના ઓવારે ગણેશ વિસર્જન જોવાની મઝા કૈં ઓર હતી … સાંભળો મને અતિ પ્રિય એક સ્તુતિ. શબ્દો ગીત સાંભળીને લખ્યા હોવાથી ભૂલ હોવાનો સંભવ છે. એ માટે પ્રથમથી જ ક્ષમાયાચના.